text: নিকোলাস অ্যাডামস উইলিয়ামস (জন্ম:১৬ অক্টোবর ১৯৮৬) একজন পেশাদার ফুটবলার। তিনি লিগ ওয়ান ক্লাব নর্দাম্পটনের উইঙ্গার ও উইংব্যাক অবস্থানে খেলেন।  ইংল্যান্ডে জন্ম নিলেও অনূর্ধ্ব-২১ ফুটবলে তিনি ওয়েলসের প্রতিনিধিত্ব করেন।
  
  অ্যাডামস বারিতে তার পেশাগত কর্মজীবন শুরু করেছিলেন। এ নিয়ে মোট তিনবার তিনি এ ক্লাবে যোগদান করেছেন। লেস্টার সিটি, ব্রেন্টফোর্ড, রোশডেল, ক্রোলি টাউন এবং কার্লাইল ইউনাইটেডেও তিনি খেলেছেন।
  
  খেলোয়াড়ি জীবন
  
  বারি
  
  অ্যাডামস বৃহত্তর ম্যানচেস্টারের বোল্টনে জন্মগ্রহণ করেন। অ্যাডামস বারির যুব উন্নয়ন কর্মসূচিতে যোগদান করে দ্রুতই নিজের সফলতার স্বাক্ষর প্রদর্শন করেন।  ডার্লিংটন ক্লাবের বিরুদ্ধে ২০০৫ সালের অক্টোবরে অভিষেক ম্যাচে একমাত্র গোল করে তিনি আলোচনার কেন্দ্রবিন্দুতে চলে আসেন। ক্রিস কাসপার তার ক্রীড়ানৈপুণ্যের ব্যাপক প্রশংসা করেন।  তিনি বলেন, "তরুণ নিকি অ্যাডামস আমাকে অভিভূত করেছে। সে এই খেলা নিয়ে অনেক কষ্ট করেছে। নিজের দলের জন্য বিরাট কিছু করার ক্ষমতা সে দেখিয়েছে এবং তার গোলটিও ছিল চিত্তাকর্ষক।  অ্যাডামস বারিতে ক্রমশই নিয়মিত হয়ে ওঠেন। ২০০৬ সালের ২৬ আগস্ট গ্রিমসবি টাউন-এর বিপক্ষে ৩-০ জয়ের ম্যাচে অ্যাডামস তার দ্বিতীয় গোলটি করেন। মৌসুম শেষে অ্যাডামস নতুন চুক্তিতে স্বাক্ষর করেন।  পরবর্তী মৌসুমে অ্যাডামস দ্রুতই গোলের বন্যা বইয়ে দেন। এ মৌসুমে তিনি বারটি গোল করেন। বার্নেট ২০০৭ সালের ৩ নভেম্বর ৩-০ জয়ের ম্যাচে তিনি মৌসুমের প্রথম গোল করেন। অতঃপর অ্যাডামসকে ম্যান অব দ্য ম্যাচ ঘোষণা করা হয় এবং কাসপার ফের তার প্রশংসা করেন। মৌসুমের শেষে তিনি বর্ষসেরা তরুণ ফুটবলার নির্বাচিত হন। অ্যাডামসকে বারি নতুন চুক্তিতে আবদ্ধ হওয়ার প্রস্তাব দিয়েছিলো। কিন্তু অ্যাডামস সে প্রস্তাব প্রত্যাখ্যান করেন।
  
  লেস্টার সিটি
  
  অ্যাডামস ১,০০,০০০ ইউরো বেতনে লেস্টার সিটিতে যোগদান করেন। এই পারিশ্রমিক বেড়ে সম্ভবত ২,২৫,০০০ ডলার হয়েছিল। ২০০৮ সালের ১ জুলাই অ্যাডামস তিন বছর মেয়াদী চুক্তি স্বাক্ষর করেন।  লেস্টার সিটিতে যোগদানের তিন মাস পর ক্লাবটিকে অ্যাডামসের জন্য ১,০০,০০০ ইউরো পরিশোধ করতে বলা হয়েছিল। নাইজেল পিয়ারসন মাইকেল মরিসন ও লয়েড ডিয়ার-এর পরে তৃতীয় খেলোয়াড় হিসেবে একই দিনে অ্যাডামসকে চুক্তি স্বাক্ষর করান। স্টকপোর্টের বিরুদ্ধে লিগ কাপ ম্যাচে ২০০৮ সালের ১২ আগস্ট তিনি অভিষেক ম্যাচে খেলেন। ২৩ আগস্ট ট্রানমেরের বিরুদ্ধে ৩-১ জয়ের ম্যাচে তিনি ভূমিকা রাখেন।
  
  তথ্যসূত্র
  
  বহিঃসংযোগ
  
   বুরি ফুটবল ক্লাবের ওয়েবসাইটে নিকি অ্যাডামস  
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৮৬-এ জন্ম
  বিষয়শ্রেণী:ইংরেজ ফুটবলার
  বিষয়শ্রেণী:ওয়েলসীয় ফুটবলার
  বিষয়শ্রেণী:ফুটবল মধ্যমাঠের খেলোয়াড়
  বিষয়শ্রেণী:ইংরেজ ফুটবল লীগের খেলোয়াড়
  বিষয়শ্রেণী:বুরি ফুটবল ক্লাবের খেলোয়াড়
  বিষয়শ্রেণী:লেস্টার সিটি ফুটবল ক্লাবের খেলোয়াড়
  বিষয়শ্রেণী:রচডেল এএফসির খেলোয়াড়
  বিষয়শ্রেণী:লেটন অরিয়েন্ট ফুটবল ক্লাবের খেলোয়াড়
  বিষয়শ্রেণী:ব্রেন্টফর্ড ফুটবল ক্লাবের খেলোয়াড়
  বিষয়শ্রেণী:ক্রোলি টাউন ফুটবল ক্লাবের খেলোয়াড়
  বিষয়শ্রেণী:রদারাম ইউনাইটেড ফুটবল ক্লাবের খেলোয়াড়
  বিষয়শ্রেণী:নর্দ্যাম্পটন টাউন ফুটবল ক্লাবের খেলোয়াড়
  বিষয়শ্রেণী:কার্লাইল ইউনাইটেড ফুটবল ক্লাবের খেলোয়াড়
  বিষয়শ্রেণী:ওয়েলসীয় বংশোদ্ভূত ইংরেজ
title: নিকি অ্যাডামস